म्हापशेंः कोलवाळे इंटरनेट नेटवर्काचें सर्वेक्षण करतना रामा गुप्ता ह्या सर्वेक्षकांचें बळग्यां अपहरण करून ताची लुबाडणूक करपाचो प्रकाऱ घडलो. कोलवाळ पुलिसांनी दुबावीत मिलिंद रामकृष्ण नायक (49, हसापूर- पेडणे) आनी प्रकाश नकूल शेटकार (39, कोलवाळ) हांका अटक केल्या. शेटकार हो सरकारी कर्मचारी आसा. सोऱ्याचे घुंवळेंत तांणी ही काम केलें अशें पुलिसांनी सांगलां.
 फाटल्या आयतारा दनपारां ही घडणूक जाली.
 गुप्तान सोमाराक सकाळी कोलवाळ पुलिसांत कागाळ केल्या उपरांत तांणी दोगूय दुबाविताक अटक करून मुद्देमाल जप्त केलो. पुलीस उपअधिक्षक जिवबा दळवी हांच्या मार्गदर्शना खाला कोलवाळ पुलिसांनी ही कारवाय केली. म्हापशें न्यायालयान दोगूय दुबावितांक दोन दिसांची पुलीस कायद दिल्या. प्रकाश शेटकार हो पेडें हांगचे आयटीआयत प्यून म्हणून काम करता. सरकारी कर्मचारी आशिल्ल्यान शिस्तभंगाचे कारवाये खातीर अहवाल सादर करतले अशें जिवबा दळवी हांणी सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 